Kerran Jeesus taas opetti järven rannalla.
Hänen ympärilleen kokoontui niin paljon ihmisiä, -
että hän siirtyi veneeseen.
Hän istui järvellä veneessä, ja väkijoukko oli rannalla.
Hän opetti heille vertauksin monia asioita. Näin hän heitä opetti: -
"Kuulkaa! Mies lähti kylvämään.
Ja kun hän kylvi, kävi niin, että osa siemenistä putosi tien oheen, -
ja linnut tulivat ja söivät jyvät.
Osa putosi kallioiseen paikkaan, missä jyville ei ollut paljon maata.
Ne nousivat kohta oraalle, koska maata ei ollut syvälti, -
mutta auringon noustua oraat helteessä kuivettuivat, -
koska niillä ei ollut juurta.
Osa taas putosi ohdakkeiden sekaan, ja ohdakkeet kasvoivat -
ja tukahduttivat oraan, eikä siitä saatu satoa.
Mutta muut jyvät putosivat hyvään maahan.
Ne nousivat oraalle, kasvoivat ja antoivat sadon, -
mikä kolmekymmentä, mikä kuusikymmentä, mikä sata jyvää."
Ja hän sanoi: "Jolla on korvat, se kuulkoon!"
Kun Jeesus sitten oli jäänyt yksin kahdentoista opetuslapsensa ja -
muiden seuralaistensa kanssa, -
nämä kyselivät häneltä, mitä vertaukset tarkoittivat.
Hän sanoi heille: "Teille on uskottu Jumalan valtakunnan salaisuus, -
mutta nuo ulkopuoliset kuulevat kaiken vain vertauksina, -
jotta he nähdessäänkään eivät näkisi eivätkä huomaisi, -
jotta he kuullessaankaan eivät kuulisi eivätkä ymmärtäisi, -
eivät kääntyisi eivätkä saisi anteeksi."
Sitten Jeesus sanoi: "Jos te ette käsitä tätä vertausta, -
niin onko teistä ymmärtämään muitakaan vertauksia?
Kylvömies kylvää sanan.
Tien oheen kylvetty siemen tarkoittaa ihmisiä, jotka kuulevat sanan -
mutta joilta Saatana, heti kun se on heihin kylvetty, -
tulee ottamaan sen pois.
Kylvö kallioiseen paikkaan taas kuvaa niitä, -
jotka sanan kuullessaan heti ottavat sen iloiten vastaan -
mutta jotka kestävät vain hetken, koska heiltä puuttuvat juuret.
Kun tulee ahdinko tai vaino sanan tähden, he luopuvat kohta.
Sitten on siemen, joka kylvettiin ohdakkeiden sekaan.
Se tarkoittaa niitä, jotka kuulevat sanan -
mutta joissa sana ei tuota satoa, -
koska tämän maailman huolet ja rikkauden petolliset houkutukset -
ja muut mielihalut saavat heissä sijan ja tukahduttavat sanan.
Mutta kylvö hyvään maahan kuvaa ihmisiä, -
jotka kuulevat sanan ja ottavat sen vastaan.
He tuottavat satoa, kolmekymmentä, kuusikymmentä tai sata jyvää."
Jeesus sanoi: "Ei kai lamppua sitä varten tuoda huoneeseen, -
että se pantaisiin vakan alle tai vuoteen alle?
Lampunjalkaanhan se pannaan!
Kaikki kätketty on olemassa vain ilmi tuotavaksi, -
salassa oleva vain siksi että se tulisi julki.
Jos jollakin teistä on korvat, hän kuulkoon."
Ja hän lisäsi: "Huomatkaa, mitä kuulette.
Niin kuin te mittaatte, niin tullaan teille mittaamaan, vielä sen ylikin.
Jolla on, sille annetaan, -
mutta jolla ei ole, siltä otetaan pois sekin mitä hänellä on."
Jeesus sanoi: "Tällainen on Jumalan valtakunta.
Mies kylvää siemenen maahan.
Hän nukkuu yönsä ja herää aina uuteen päivään, -
ja siemen orastaa ja kasvaa, eikä hän tiedä, miten.
Maa tuottaa sadon aivan itsestään, -
ensin korren, sitten tähkän, sitten täydet jyvät tähkään.
Ja heti kun sato on kypsynyt, hän lähettää sirppinsä, -
sillä korjuun aika on tullut." Vielä Jeesus sanoi:
"Mihin vertaisimme Jumalan valtakuntaa?
Millä vertauksella kuvaisimme sitä? Se on kuin sinapinsiemen.
Kun sinapinsiemen kylvetään maahan, -
se on pienin kaikista maailman siemenistä, -
mutta sen taimi nousee maasta ja kasvaa -
kaikista puutarhan kasveista suurimmaksi.
Se tekee niin suuria oksia, että tai- vaan linnut voivat pesiä sen varjossa."
Monin tällaisin vertauksin hän julisti ihmisille sanaa, -
sen mukaan kuin he sitä saattoivat ymmärtää.
Vertauksitta hän ei heille puhunut, -
mutta opetuslapsilleen hän selitti kaiken, kun he olivat keskenään.